《书仇远吟卷后》
宋代·释文珦

昔在英溪识仇远，岂意别来陵谷变。死生契阔不相知，一十四年如过电。

莲花峰下得重逢，老色骎骎惊上面。袖出新吟数百篇，非特清新更奇健。

我道风流似谪仙，定知当上金銮殿。爱才未必无明皇，荐闻亦有贺知章。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。